KATARINA VUKČIĆ KOSAČA (1424—1478) 


Dr. Bazilije Pandžić — Rim 


Nekoliko žena ostavilo je vidljiv trag u povijesti srednjovjekovne 
Bosne'). Jedna od najzanimljivijih svakako je kraljice Katarina Vukčić 
Kosača. Ona svojom životnom sudbinom osvjetljuje povijest posljednjih 
desetljeća bosanskog kraljevstva, pa nije čudo, da svi oni, koji opisuju 
bosansku povijest XV stoljeća, neizostavno i njoj posvećuju dostojnu 
pažnju“) 


Djetinjstvo i mladost 


Katarina Vukčić Kosača bila je kći Stjepana Vukčića Kosače, 
istaknutoga bosanskog velikaša). Njezina majka Jelena potjecala je iz 
zetske kneževske kuće Balšića; bila je kći Balše III (1403—1421)'). 

Kad je umro god. 1421. Balša III, ostavio je više ženske djece. Za 
tu djecu brinula se njihova baka, majka Balše III, kći srpskog kneza 
Lazara, a tada žena bosanskog plemića Sandalja Hranića, Jelena Balšić) 
Jednu od Balšinih kćeri Sandalj i njegova žena Jelena udali su za Stje- 
pana, Sandaljeva sinovca, po ocu Vukcu nazvanog Vukčića. Toj Balšinoj 
kćeri bilo je ime Jelena. Ona je rodila oko god. 1424.) Katarinu Vukčić 
Kosača, kasniju bosansku kraljicu. 


1) M. PEROJEVIĆ, Žena iz bosanske povijesti, u: Napredak, XVI, (1841) 
139—141. 

#) V. KLAIĆ, Poviest Bosne, Zagreb 1882; 339—340; L. Thalloczy, Stu- 
dien zur Geschichte Bosniens und Serbiens im Mittelalter, Munchen-Leipzig. 
1914, 110—120; V. Ćorović, Historija Bosne, Beograd 1940, 33—35; B. Poparić, 
Tužna povijest Hercegove zemlje, Zagreb 1942, 33—35; Poviest hrvatskih ze- 
malja Bosne i Hercegovine, izd. Napredak, Sarajevo 1942, 587—591; 

I. RUVARAC, Dvije bosanske kraljice, u: Zbornik Ilariona Ruvarca, 
Beograd, 1934, 446—488; 

D. KOVAČEVIĆ, 'Pad bosanske srednjovjekovne države po dubrovač- 
kim izvorima, u: Godišnjak Društva istoričara Bosne i Hercegovine XIV. 
Sarajevo 1964, 205—220; B. Pandžić, Bosanska kraljica Katarina, u: Zbornik 
u čast sv. Nikole Tavelića, Rim 1970, 189—194. 

%) B. POPARIĆ, Tužna povijest Hercegove zemlje, Zagreb 1942; S. Čir- 
ković, a Vukčić Kosača, Beograd 1964. 

RUVARAC, Dvije kraljice, 441. 

Bi Toidem, 448. 

*) Natpis na Katarininu grobu kaže, da je ona umrla 25, listopada 1478. 
i da je tada imala 54 godine, 

Katarina je rasla i odgajana u domu svojih roditelja. Njezin otac 
Stjepan bio je cijenjen suradnik svoga strica Sandalja Hranića. A kada 
je Sandalj god. 1435. umro Stjepan je uzeo upravu njegovih posjeda!). 
Bez sumnje, Katarina je pratila pothvate svoga oca, koji je pronicav, 
poduzetan i bezobziran širio svoje posjede i svoj ugled u bosanskom 
kraljevstvu. A kada je prešla dvadesetu godinu života i došla do udaje, 
postala je središnja točka bosanske politike. To se dogodilo, kad je god. 
1443. Stjepan Tomaš (1443—1461) naslijedio Tvrtka II (1421—1443). 

Kad je Stjepan Tomaš došao na prijestolje, u Bosni su bile dvije 
stranke. Jedna je smatrala, da treba nastaviti borbu s Turcima u sva- 
kom slučaju Ta stranka bila je nadmoćnija. Druga pak stranka bila je 
za nagodbu s Turcima. Tu je stranku vodio Radivoj, nezakoniti sin 
kralja Ostoje (1398—1404)*). 

Stranka koja je bila za borbu s Turcima, dovela je Stjepana To- 
maša na prijestolje. On je svojski prihvatio njezin politički program. 
Pače, budući da je dotada bio pataren, prihvatio je katoličku vjeru i ta- 
ko mogao lakše surađivati s ostalim kršćanskim vladarima u borbi pro- 
tiv Turaka*). 

Došavši na prijestolje Stjepan Tomaš imao je dva pitanja, koja 
su bacala slabu sjenu na njegovu kraljevsku službu. Prvo, on je bio 
nezakonit, a drugo, njegova ženidba bila je nevaljana po katoličkom 
obredu; Živio je naime s nekom ženom niskog roda, Vojačom, koju je 
samo obećao vjenčati. Da bi riješio ove dvije poteškoće, obratio se 
papi Eugenu IV (1431—1447), koji ga je 29. svibnja 1445. proglasio za- 
konitim kraljem Bosne i riješio ga obećanja, da će Vojaču vjenčati“). 

Proglašen zakonitim kraljem, Stjepan Tomaš je poduzeo korake, 
da bi se nagodio sa strankom, koja je zagovarala dogovor s Turcima, 
a vodio ju je njegov brat Radivoj. Najjača podrška toj stranci bio je 
Stjepan Vukčić Kosača, koji je u to doba imao za udaju kćerku Katari- 
nu. Da bi se sprijateljio sa Stjepanom, Stjepan Tomaš odlučio je, bez 
sumnje naveden od svojih savjetnika, zaprositi Katarinu za ženu. Vjen- 
čanje je obavljeno u svibnju god. 1446, po svoj prilici na svetkovinu 
Uzašašća, koja je one godine padala na 26. svibnja"). 


II — Bosanska kraljica 


Ovim vjenčanjem sa Stjepanom Tomašem Katarina je postala bo- 
sanska kraljica. Iako su pri sklapanju njezina braka politički obziri igr: 
veliku ulogu, ona je kroz čitav život bila vjerna supruga svoga muža. 
Njihov bračni vez temeljio se na kršćanskim zasadama, na koje su 


svoju bračnu zajednicu postavili i koje su tokom vremena sve više us- 
vajali. 


') B. POPARIĆ, Tužna povijest, 130 n. 10. 
9 Ctr. D. MANDIĆ, Bosna i Hercegovina I, Chicago 1960, 272 
*) Ibidem, 272—273. 
1) A. THEINER, Monumenta Slavorum Merdionalium, I, 388; E. Fer- 
mendžin, Aeta Bosnae, Zagrabine 1892, 198. 
1!) N. JORGA, Notes et extraits pour servir d I'histoire des croisades 
au XV sičele II, Paris 1899, 417—418. 

a) Na bosanskomu kraljevskom dvoru 


Prije sklapanja braka Katarina je živjela u patarenskoj sredini, 
budući da je njezin otac bio istaknuti pataren“). Ali jamačno je bila 
i pod utjecajem svoje bake Jelene, koja je bila pravoslavna i koja je 
odgojila njezinu majku. Morala je bar poznavati i katolike, koji su bili 
brojni na posjedima njezina oca"). 

Kad se odlučila na vjenčanje s bosanskim kraljem Tomašom, koji 
je već bio prigrlio katolicizam'“), i Katarina ga je u tom slijedila"). Za 
njezin vjerski odgoj brinuli su se bosanski franjevci. Malo iza vjen- 
čanja, 18. lipnja 1446. papa Eugen IV dao joj je dozvolu, da može sebi 
izabrati dva kapelana među bosanskim franjevcima"). 

Iza vjenčanja Katarina se uvijek očitovala kao katolkinja. Ona 
i njezin muž sagradili su više crkava i od papa za njih izmolili duhovne 
oproste. Sama Katarina sagradila je crkvu Presv. Trojstva u Vrilima") 
i crkvu sv. Katarine u Jajcu"). 

2. Ženidba Katarine i Stjepana Tomaša koristila je političkom 
miru u bosanskom kraljevstvu, u prvom redu jer je Stjepan Vukčić 
Kosača ipak imao obzira prema svome zetu. Ali prilike su bile takve, 
da ni to nije moglo pomoći, iako je Stjepan Tomaš pokazivao smisla 
i ulagao napore, da što bolje učvrsti i sačuva svoje kraljevstvo. Stalni 
pritisak turskih snaga napinjao je živce svima, pa nije bilo lako razbo- 
rito gledati na događaje, hladnokrvno rješavati nametnuta pitanja i 
stvarati pametne planove za budućnost. Dok je Stjepan Tomaš skup- 
ljao snage, da bi se svim silama odupro nadmoćnim snagama, koje su 
sve češće pojavljivale na granicama njegova kraljevstva, u srpnju god. 
1461. snašla ga je smrt. Katarina je ostala udovica s dvoje nejake djece, 
Sigismundom i Katarinom!) 

Novi kralj Stjepan Tomašević (1461—1463), čim je iza Stjepana 
Tomaša došao na prijestolje, priznao je Katarinu kraljicom majkom, 
pa je i ona nadalje ostala na bosanskom kraljevskom dvoru. Taj čin 
novoga kralja Stjepan Vukčić Kosača uveliko je cijenio, pa nije imao 
poteškoća, da ga prizna kraljem, kad su ga za to zamolili kraljevi iza- 
slanici*") 


1) Cfr. D. MANDIĆ, Bosna i Hercegovina II, Chicago 1962, 411. 

%) Cfr. S. ČIRKOVIĆ, Stefan Vukčić Kosača, 216—217. 

%) D. MANDIĆ, Bosna i Hercegovina 1, 274—215. 

15) sThomas Stephanus, rex Bosnae illustris ac eius uxor... quoscum- 
que Patarenorum heresis deponenies errores ac veritatis lumen recognoscen- 
tes, quod mater omnium et magistra S. Romana Eeclesia tenet« (A. Theiner, 
Monumenta Hungariae II, Romae 1862, 264). 

1%) Bullarium Franciscanum n. s. I, Quaracchi 1929, 539—540 n. 1070. 

1?) E. FERMENDŽIN, Acta Bosnae, 205 

1%) Tbidem, 138—243. 

'%) D. MANDIĆ, Bosna i Hercegovina 1, 276—277. 

#) »Serenissimo principo et excelsa Signoria el vostro como bon fratello 
Ducha Stefano di Bossina notifica a quella chomo dapuo la morte del Re de 
Bossina el suo figlio tolse la mia figlia olim moglie del Re prefato passato 
per sua madre. possa manda da mi li soi ambassađori che io volessi far paxe 
con lui. To vista la bonta haueua verso la mia figli li fece la paxe. E si li 

b) Bijeg iz Domovine 


U međuvremenu Turci su sve više nadirali prema Bosni. U pru- 
ljeće god. 1463. sultan Mehmed II (1451—1481) navali velikom vojskom 
i bez muke osvoji Bosnu, pogubi bosanskog kralja Stjepana Tomaševića 
i odvede u ropstvo Sigismunda i Katarinu, dvoje nejake djece kralja 
Stjepana Tomaša. Katarina se nalazila, kako izgleda, u posjetima kod 
brata Vladislava, pa je izbjegla sličnoj sudbini. Spasila se bijegom u 
Dubrovnik*'). 

U mjesecu srpnju 1463. Katarina se nalazila na području dubro- 
vačke republike. Stanovala je na otoku Lopudu*). Na 23. mjeseca dub- 
rovački senat dozvolio joj je doći u Dubrovnik, ukoliko bi to željela. 
Ona je stvarno i išla u Dubrovnik, da riješi pitanje odnosa bosanskog 
kraljevstva i dubrovačke republike u novim prilikama. Tom prilikom 
nosila je sobom mač kralja Stjepana Tomaša i stavila ga u Dubrovniku 
u polog s namjerom, da bi se on dao njezinu sinu Sigismundu, ako se 
oslobodi turskog ropstva"). 

Dubrovački poznati dokumenti ne kažu nam, kada je kraljica 
Katarina napustila područje dubrovačke republike. Svakako nije dugo 
na njemu ostala. Jedan od razloga, da je ona brzo napustila dubrovačku 
republiku, mogao bi jamačno biti, što je dubrovačka republika nerado 
gledala njezinu prisutnost na svom području; bojala se, naime, da ne 
bi to bilo izazovno za Turke. 

Ali po svoj prilici glavni razlog, da je ona napustila ubrzo Dub- 
rovnik bila je njezina volja, da i lično poradi za oslobođenje svoga kra- 
ljevstva. Naime, već prije pada Bosne papa Pio II (1458—1464) nagova- 
rao je sve kršćanske vladare, da bi zajedničkim silama protjerali Turke 
iz Evrope. A pad Bosne i umorstvo njezina kralja bio je kao novi zov 
na uzbunu. Nekoliko iza toga događaja, 21. listopada 1463, pismom 
Ezechielis prophetae, Pio II najavio je kršćanskom svijetu, da je odlučio 
staviti se na čelo križarske vojne protiv Turaka i pozvao križare, da se 
u lipnju 1464. nađu u Ankoni"). Kako je obećao, Pio II doputovao je 
12. kolovoza 1454. u Ankonu. Jamačno, samo smrt, koja ga je ondje 
15. kolovoza zadesila, zapriječila mu je, da vidi neuspjeh svoje veliko- 
dušne namisli*). 

Ovo nastojanje pape Pija II u teškim časovima iza pada Bosne 
bilo je jedina nada za Katarinu, da će se njezino kraljevstvo osloboditi 
Nije onda čudo, da je odlučila otići u Rim i ondje, bar svojom prisut- 
nošću, zagovarati oslobođenje svoje zemlje. 


manda el conte Vileticho mio figlio con li altri baroni per incoronarlo« (S. 
Ljubić, Listine o odnošajih izmedju južnoga slavenstva i mletačke republike 
knj. X. (1453—1469), Zagreb 1891, 192.n. 192; J. Valentini, Acta Albaniae 
Veneta, III-24, Panormi 1977, 335. 

i) Cfr. V. ĆOROVIĆ, Historija Bosne, 553. 

#!) D. KOVAČEVIĆ, Pad bosanske srednjovjekovne države, 215 n. 67. 

25) Tbidem, 219 n. 97. 

*) O. RAYNALDUS, Annales ecclesiastici an. 1463 n. 29—40 (vol. X. 
Lucae 1753, 356—362). 

2) Cfr. L. PASTOR, Storia dei Papi, vol. II, Roma 1942, 229—275. 

<) Boravak u Rimu 


Ne znamo točno, kada je kraljica Katarina došla u Rim. Neki 
misle, da je to bilo već za života Pija II"). Ali u svakom slučaju izgleda, 
da mije bila došla u dodir s njime, budući da ona u oporuci spominje 
samo Pavla II i Siksta IV"). 

1. U Rimu Katarina je dobivala od Pape izdašnu pomoć da bi 
mogla pristojno živjeti prema svomu kraljevskom dostojanstvu. Ta po- 
pomoć išla je na račun križarskih vojni protiv Turaka. Njezina mjeseč- 
na pomoć iznosila je 100 dukata, a uz to davano joj je kroz nekoliko 
godina 20 dukata mjesečno za stan?'), 

Njezin prvi stan u Rimu nalazio se u iznajmljenoj kući rimskog 
građanina Jakova Mentebona, kojemu je ona davala 20 dukata kao 
mjesečnu najamninu. Papinski ured za križarske vojne odlučio je 23. 
ožujka 1468. da će on plaćati tu najamninu. Plaćanje te najamnine po- 
čelo je 29. listopada 1467, pa je po svoj prilici tada iznajmila kuću. U 
toj kući ostala je do 1. listopada 1469."). 

Napustivši kuću Jakova Mentebona, Katarina je prešla u drugu 
kuću, u kojoj je živjela do smrti. Ta se kuća nalazila u gradskom pred- 
jelu Pigna, latinski Pinea, u blizini crkve sv. Marka. U tom novom sta- 
nu, koji je možda pripadao hrvatskoj bratovštini sv. Jeronima, nekoliko 
dana prije smrti napravila je oporuku. 

S kraljicom Katarinom došlo je u Rim nekoliko njezinih dvorja- 
nika i dvorkinja, pa je ondje uspostavila neku vrstu kraljevskog dvora. 
Upravitelj njezina dvora bio je Radič Klešić Ivanov, dvorjanici su bili 
Jure Žubranić Nikolin i Abraham Radič. Kao dvorkinje imala je Paulu 
Mirković, Jelenu Semković i Maru Mišljenović*) 

2. Iako u tuđini, stvarno bez kraljevstva, Katarina nije nikada 
zaboravila svoj kraljevski položaj. Dostojanstveno je podnosila svoje 
nedaće. Uvijek se pokazivala, kao zakonita predstavnica svoga izgub- 
ljenog kraljevstva. Talijanska i rimska javnost s poštovanjem je gleda- 


*) D. MANDIĆ, Bosna i Hercegovina 1, 272—215. 

") A. THEINER, Monumenta Slavorum Meridionalium I, 509. 

2) Računi ovih križarskih ratova nalaze se u Rimskomu Državnom 
Arhivu (Archivio di Stato di Roma). Pomoć davana kraljici Katarini zabilje- 
žena je u dva sveska tog Arhiva: Camerale 1, vol. 1285 i vol. 1236. O ovoj 
pomoći pisao je A. Gottlob, Aus der Camera Apostolica des 15. Jahrhunderts, 
Innsbruck 1889, 282. Iako je očito, da je on svoje vijesti crpio iz ova dva 
sveska, nije spomenuo njihovu arhivsku oznaku. 

*%) Archivio di Stato di Roma, Camerale I, vol. 1235, 1. 83v 95r. 

%) A. THEINER, Monumenta Slavorum Meridionalium 1, 509. Osim 
ove tri spomenute dvorkinje, spomenute u kraljičinoj oporuci, u rimskim do- 
kumentima spominju se druge tri. Na 23. studenog 1478. uz gornje tri spome- 
nuta je i četvrta dvorkinja, »que remanserunt de familia bo. me. domine 
Regine Bosne«, a zvala se »domina Praxina«; davano im je 14 dukata mjese- 
čno (Archivio di Stato di Roma, Camerale I, vol. 1236, £. 18v). Paula Mirković 
umrla je prije prosinca 1479, jer u pomoći za taj mjesec, određenoj 2. prosinca, 
ona nije uzeta u obzir (Ibidem, f. 34r). Među tim ženama kraljice Katarine 
3. lipnja 1480. spominje se neka Ana (Ibidem, f. 30r), a u travnju god. 1483. 
dana su 3 dukata »ven. li mulieri Margarete de Bossina relicte quondam Re- 
gine Bossine« (Ibidem, f. 58r). Iste godine 1. lipnja dano je 15 dukata »Helene 
et Mare ac Margarete et Anne sociabus neenon Abrae Abraham Radić relictis 
quondam Regine Bossine (Ibidem, f. 60rv). Posljednji put u ovim svescima 
spominju se u srpnju 1485. (Ibidem, £. 78r). 

la na njezinu nezavidnu sudbinu, koja nije mogla zasjeniti njezino kra- 
ljevsko dostojanstvo. Imamo nekoliko vijesti o njezinim tadanjim jav- 
nim nastupima, koje svjedoče o njezinom kraljevskom držanju. 

God. 1471. u crkvi sv. Petra vjenčana je »per procuram« Zoe, 
sestra srpske despotice Jelene, s ruskim velikim knezom Ivanom III 
Vasiljevićem. Svi oni koji spominju to vjenčanje ističu, da je vjerskom 
obredu vjenčanja prisustvovala bosanska kraljica Katarina“). 

U gradu Akvili bio je god. 1472. svečan prijenos kostiju sv. Ber- 
nardina Sijenskog u novu crkvu njemu na čast napravljenu. Za tu 
crkvu dao je god. 1457. svoj prinos i kralj Stjepan Tomaš. Katarina je 
htjela prisustvovati prijenosu, pa se zaputila iz Rima u Akvilu. Pratilo 
ju je pet žena i dva dvorjanika. Bila je obučeno u crno. Pisci su zabilje- 
Žili taj posjet kraljice Katarine i njezine pratnje. Ukratko su opisali 
njezin slučaj. Posebno im je upalo u oči držanje dvorjanika, koji su 
imali plave kose do ramena*'), 


Papa Sikst IV proglasio je godinu 1475. jubilarnom godinom. Me- 
đu mnogobrojnim hodočasnicima zapaženo ih je nekoliko kraljevskog 
položaja. Među njima isticana je kraljica Katarina, koja je s izvjes- 
nom svečanošću 25. travnja 1475. obavila naređena djela za postignuće 
jubileja). 

3. Ali naravno je, da su Katarini u Rimu najviše na pameti bila 
djeca, Sigismund i Katarina, koje su Turci odveli u ropstvo. Kako se do- 
gađalo, da su katkada Turci vraćali djecu iz ropstva za dobar novac, 
ona se dugo vodila mišlju, da bi tako mogla osloboditi svoju djecu. 
Tako je napr. god. 1470. poslala milanskom knezu Galeazzo Sforza 
dva svoja izaslanika, Nikolu Žubranića i Abrahama Radića, da bi od 
njega u njezino ime izmolili pomoć. Poznato nam je pismo, kojeg je tom 
prigodom poslala milanskom knezu, u kjem među ostalim piše: »Facit 
mea adversu fortuna, quae viro rege ac liberis et regno opibusque spoli- 
avit, ut non solum ad pontificem_ maximum, patrem clementissimum, 
sed etiam alios principes christianos me confugere oporteat pro implo- 
rando subsidio«*), 


Knez Sforza izaslanicima je obećao pomoć, ako stvar, koju su mu 
iznijeli, bude moguće ostvariti), 

Nakon gotovo četiri godine, god. 1474. putovalo je novo kraljičino 
izaslanstvo u Milan. Vođa izaslanstva bio je neki opat Piero di Forte, 
a 8 njim je išao i kraljičin rođak Abraham Radić. Izložili su milanskom 
knezu, da je kraljica čula, kako je sultan obećao pustiti njezina sina, 
pa je odlučila otići na granicu turskog carstva, da ga primi. Tražili su 
pomoć za troškove kraljičina puta ili njezine dugove u Rimu*). Šta je 


%) L. THALLOCZY, Studien, 111—112. 

*') Cfr. D. LASIĆ, De vita et operibus S. Iacobi de Marchia, Felconara 
M. 1974. 

*) L. WADDING, Annales Minorum an. 1475 n. 3 (vol XIV, Quaracchi 
1933, 140). 

%) L. Thalloczy, Stuđien, 115 n. 1. 

%) Ibidem, 116. 

*) Ibidem, 116—117. 

izaslanicima milanski knez tom prigodom odgovorio, nije nam poznato. 
Svakako Katarina svoje djece nije nikada vidjela"). 


4. Napokon, u Rimu je sazrelo kršćansko uvjerenje kraljice Kata- 
rine. Iako je ona već davno prihvatila kršćanstvo katoličkog oblika i na- 
stojala po njemu živjeti, njezin boravak u središtu kršćanstva djelovao 
je na nju i u vjerskom pogledu. Njezina teška sudbina silila ju je, da 
razmišlja o smislu života, da produbljuje kršćansko rješenje ljudskoga 
životnog puta i da što bolje primjenjuje u svom životu pravila za pravo 
kršćansko življenje. 


U Rimu stupila je u vezu s franjevačkim samostanom Aracoeli. 
Ona je već u Bosni poznavala franjevce, od njih je naučila kršćanske 
istine. Nije onda čudo, da je ona i u Rimu potražila franjevce, pohađala 
njihovu crkvu i s njima se savjetovala u svojim vjerskim potrebama. 
Upravo na temelju tih tijesnih veza između kraljice i franjevaca samo- 
stana Aracoeli možemo protumačiti, da je od 7 svjedoka, koji su pri- 


sustvovali prigodom sastavljanja njezine oporuke, 6 su bili franjevci 
onoga samostana*). 


Samostan Aracoeli bio je bujno rasadište franjevačkog života u 
Rimu. Kod tog samostana i u ono vrijeme razvijalo se bratstvo Trećeg 
Reda sv. Franje. U to bratstvo pristupila je i kraljica Katarina, koja je 
možda već u Bosni postala franjevačka trećoredica. 


Koliko nam je dosada poznato, prvi pisac koji daje tu vijest, da 
je kraljica Katarina bila članica trećeg reda sv. Franje, jest Fra Marijan 
iz Firence (+ 1525), koji je napisao Fasciculus chronicorum Ordinis Frat- 
rum Minorum. Iz ovog djela prenijeli su tu vijest o kraljici Katarini 
svi kasniji franjevački pisci, spominjući je među svetim osobama Tre- 
ćeg Reda, kao mpr. Marko iz Lisabona“), Franjo Gonzaga“), Pedro 
de Salazar“). Iz njega je vijest o kraljici prešla i u liturgijsku knjigu 
Martyrologium Franciscanum, gdje se ona bilježi kao blažena“). 


Danas gomje djelo Fra Marijana iz Firence nije sačuvano. 
Ali se sačuvao njegov kratki sadržaj, kojega je sam pisac sastavio. Taj 
sadržaj nedavno je objavljen u franjevačkoj reviji Archivum Fransic- 
canum Historicum“). U njemu je Fra Marijan ovako sažeo ono, što je 
rekao o kraljici u djelu: »Anno Domini 1478, die 25 Oetobris, Rome, illu- 
strisima Domina Catherina Bosne regina ex hac luce subtracta in 


%") Sigismund je prešao na islam i dobio ime Ishak. Cfr. Povlest hrvat- 
skih zemalja, 591. 
*) Cfr. A. THEINER. Monumenta Slavorum Meridionalium I, 511. 
20) Las chronicas de la Orden de los Frayles Menores, Salamanca 1570. 
Talijanski prijevod: Delle croniche de Frati Minori del Serafico P. San Fran- 
cesoo, Parte Terza, Venetia 1591, 209. 

*%) De orgine seraphicae religionis, Romae 1587. 

4) Coronica y historia de la fundacion y progresso de la provincia dr 
Castella de la Orđen del Bienaventurado padre San Francesco, Madrid 
1612, 415. 

“2) Arturus a Monasterio, Martyrologium Franciscanum, Parisiis 1638, 
491. 

45) Voll. I—IV (1908—1911). Objavljen je kao poseban otisak: Compen- 
dium cbronicarum Fratrum Minorum, Quaracchi 1811. 

Araceli seppellitur Haec siquidem devotissima Regina, pluribus annis 
sub 3 Regula beati Francisci vixit habitumque publice portavit«“). 

5. U crkvi samostana Aracoeli skupljalo se i društvo Bl. Djevice 
Marije, koje se, među ostalim, brinulo i za bolnicu Sv. Alberta u Rimu. 
Katarina je s ovim društvom svojski surađivala i pomagala ga. Dugo su 
iza njezine smrti članovi toga društva davali jedanput godišnje služiti 
svetu misu za ispokoj njezine duše“). 

6. U Rimu Katarina je čekala preko 12 godina, da se prilike ok- 
renu u njezinu korist. Križarske vojne, koje su trebale osloboditi njezino 
kraljevstvo, nisu se ostvarivale, premda su Pavao II (1464—1471)%) i 
Sikst IV (1471—1484) mnogo oko toga radili“). 

Ni njezina privatna nastojanja, da oslobodi svoju djecu iz turskog 
ropstva, nisu imala očekivanog uspjeha. Pače, s bolju je saznala, da se 
oboje njezine djece u ropstvu odgaja po zasadama islama. 

Tako su dani prolazili, a njezin život odmicao i išao prema zavr- 
šetku. Kad je teže obolila, kao jedina zakonita predstavnica bosanskog 
kraljevstva, odlučila je oporučno ostaviti svoje želje i odredbe o svom 
kraljevstvu i ostaloj svojoj imovini. To je bilo 20. listopada 1478. 

Tog dana pozvala je javnog notara Antu Jurina, svećenika splitske 
biskupije, tada na službi u rimskoj crkvi sv. Petra, da napravi njezinu 
oporuku ili testament po zakonskim propisima. 

Sastavljanju oporuke bilo je prisutno 7 svjedoka. Jedan od njih 
bio je Jure Marinov (de Marinellis) arhiđakon na Rabu i tada u službi 
kard. Marka Barbo. Ostali svjedoci bili su franjevci iz samostana 
Aracoeli. 

U svojoj oporuci Katarina je u prvom redu izrazila svoju volju, 
da se u slučaju smrti pokopa u crkvi Aracoeli. Za posmrtne obrede i po- 
kop ostavila je 200 dukata. 

Odmah iza toga dala je napisati svoje odredbe o nasljedstvu u 
bosanskom kraljevstvu, budući da je ostala jedini njegov zakoniti pred- 
stavnik. Najprije imenovala je papu Siksta IV.i njegove zakonite nas- 
ljednike baštinicima bosanskog kraljevstva i zamolila ih, da ga u potpu- 
nosti predadu njezinu sinu Sigismundu, ako se vrati na kršćanstvo; 
a ako Sigismund ne bi ponovno postao kršćanin, da kraljevstvo predađu 
njezinoj kćeri Katarini, bude li se ona obratila na kršćanstvo. Ako bi 
pak oboje ustrajalo u muslimanskoj vjeri, Sveta Stolica postaje vlasnica 
bosanskog kraljevstva i o njemu može odlučivati prema svojoj uvi- 
đavnosti. 

Ostala njezina dobra, pokretna i nepokretna, pripast će podjed- 
nako njezinim dvorkinjama Pauli Mirković, Jeleni Semković i Mari 
Mišljenović, izuzevši ono, što ona izričito naređuje drukčije. 

Tako franjevačkoj crkvi Aracoeli, osim 200 dukata za pogreb, 
ostavlja svoj kraljevski plašt od pozlaćenog sukna i svileni oltarnik, 
kojega je upotrebljavala u svojoj kapelici. 


*4) Compendium, 129, 

45) »Per la serenissima donna Madonna Catherina regina de Bosna« 
“) L. PASTOR, Storia dei Papi II, 339—346. 

47) Ibidem, 530—543. 

Crkvi sv. Jeronima »pro natione Sclavonorum« ostavila je sve 
ostale stvari iz svoje kapelice (misal, kalež s patenom i korporalom, 
kazulu i ostalo misničko odijelo zajedno sa svilenim oltarnikom). 

Naredila je također, da se isplate njezini dugovi, jer je bila dužna 
Pauli Mirković 22 dukata, Radiču Klešiću 38 dukata, Luki Vučikoviću 
18 dukata. 

Osim toga odredila je, da se u ime njezino podijele neki darovi. 
Pauli Mirković ostavila je na dar 50 dukata i dva odijela; Jeleni Sem- 
ković 25 dukata i jedno odijelo; Mari Mišljenović 30 dukata i jedno 
odijelo; Radiču Klešiću 50 dukata, jedan mač srebrom ukrašen i jedno 
tursko odijelo od crvene svile zlatom protkane; Juri Zubraniću 50 du- 
kata i Abrahamu Radiću 50 dukata. 

Svome sinu Sigismundu ostavila je mač njegova oca, ukoliko bi 
se Sigismund povratio na kršćanstvo, a ako ne bi postao kršćanin, onda 
mač je trebalo predati Balši, sinu njezina brata Vladislava. Osim toga, 
svojoj djeci ostavila je bodež, dvije tese i dva srebrena vrča s po- 
klopcima. 

Na koncu, sve relikvije, koje je posjedovala, ostavila je crkvi sv. 
Katarine u Jajcu. 

Za izvršitelje oporuke imenovala je dubrovačkog kanonika Matu 
de Raguis, koji je tada bio u službi kardinala Julijana Rovere, Paulu 
Mirković i Radiča Klešić“) 

Kad je sastav bio završen, kraljica je zamolila biskupa Bartolo- 
meja Marasca, da bi predveo izvršitelje njezine oporuke vicekancelaru 
Rimske.Crkve Rodrigu Borja (Borgia) i zamolili ga, da bi njezinu opo- 
ruku zajedno s mačem kralja Tomaša predao Papi i kardinalskom zbo- 
ru, kako bi se zauvijek sačuvali, 


Nekoliko dana kasnije kardinal Borja (Borgia) predveo je Papi 
neke dvorjanike kraljice Katarine, možda izvršitelje oporuke, koji su 
mu predali pravno napisanu oporuku, mač i ostruge. Papa je tom pri- 
godom pohvalnim riječima govorio o kraljici i primio stvari, koje su 
mu u ime pokojne kraljice donijeli. Naredio je podkancelaru da oporuku 
sačuva u arhivu svog ureda, Podkancelar ju je prepisao u knjigu papinske 
riznice zvanu Camerario Cenci“) i zajedno sa svojim suradnicima pot- 
pisao. Taj prijepis sačuvao nam se do danas"). 


*) A. THEINER, Monumenta Slavorum Meridionalium I, 509—511. 

*) Vatikanski Tajni arhiv, Misc. Arm. XV, vol, 1, £. 268v—268r. 

*) Jedan tadanji službenik Rimske kurije ovako je opisao predavanje 
oporuke: Hodie itaque ceteris in senatu absolutis, introdueti nonnulli Reginae 
(Catharinae) domestici sunt, qui et testamentum ostenderent ensemque et 
calcaria Pontifici trađerent in possessionis aditae signum. Laudavit Reginam 
Pontifex testamentum accepit, simul et ensem prehendique a singulis Patri- 
bus ut unum cum illo corpus nos facere significaret. Imperavit Vicecancel- 
Jario ut documenta acceptae hereditatis confecta in Arhiviis Apostolicis condi 
curaret« (Jacobus Volaterranus, Diarium Romanum ab anno 1472 ad annum 
: LOA. Muratori Rerum Italicarum Scriplores, t 23, Mediolani 1733, 

11 — Smrt i pokop 


Pet dana nakon što je napravila oporuku, 25. listopada, kraljica 
Katarina je umrla. Pokopana je u franjevačkoj crkvi Aracoeli, kako je to 
oporučno naredila. Grob njoj je bio postavljen pred glavnim oltarom 
crkve. Nadgrobna ploća bila je urešena reljefnim kipom kraljice u na- 
ravnoj veličini (1,78 m) s krunom na glavi. S jedne i druge strane glave 
urezan je po jedan grb, kraljevski bosanski i obitelji Kosača. Ispod 
nadgrobne ploče bio je postavljen i natpis bosančicom. 

Na tom mjestu pred oltarom, grob Katarinin ostao je preko 100 
godina. Oko god. 1590. franjevci su odlučili popraviti oltar i pomaknuti 
ga naprijed, da bi kor oltara bio viši. A da bi se to moglo izvesti, trebalo 
je prenijeti na drugo mjesto grob kraljice Katarine. Stoga su skinuli 
nadgorbnu ploču i stavili je na najbliži stup"). Šta je bilo s kostima. 
nije nam poznato. Možda su i one prenesene i stavljene u onaj stup. 

Prigodom ovoga prijenosa nestalo je ploče, na kojoj je bio nat- 
pis u bosančici. Na mjesto nje stavljena je druga ploča s natpisem u 
latinskom jeziku. 

Ipak mi imamo siguran prijepis onoga prvotnog natpisa. Napravio 
ga je god. 1545. jedan rimski kaligrof Ivan Palatino i objelodanio ga 
god. 1547. u svom djelu o raznim pismima“). Palatino je donio najprije 
natpis bosančicom, njegov prijepis latinskim slovima i prijevod latin- 
skim jezikom. 

Današnji latinski natpis ispod nadgrobne ploče kraljice Katarine 
jest prijevod prvotnog natpisa. Samo je prevodilac napravio veliku po- 
grešku, jer je riječ »Katarini kraljici bosanskoj Stipana hercega od 
svetoga Sabe« izrazio latinskim riječima »Catharinae Reginae Bosnensi 
Stephani Ducis Saneti Sabae sorori«, t.j. nadodao riječ »sorori«. Prog- 
lasio je Katarinu sestrom Stjepana Vukčića Kosača, a ona je bila kći?) 


žak 


Kraljica Katarina završila je svoj životni put u tuđini, ali nije 
ostala zaboravljena. Sam položaj njezina groba u jednoj od najpoznatijih 
crkava u Rimu, službenoj crkvi rimske gradske općine, pred glavnim 
oltarom, jasno je govorio, da je osoba u njemu zakopana prije smrti 
uživala izuzetan ugled i pozivao na trajno poštovanje. A Franjevci su 


*) CASIMIRO DI ROMA, Memorie istoriche della chiesa e del convente 
di Araceli di Roma, Roma 1736, 128. 

%) Libro di M. Giovanbattista Palatino, cittadino Romano, nel qual 
s'insegna a scrivere ogni sorte di letter, antica e moderna, di qualunque 
natione, Roma 1547, 1. (G. VIIIr). 

D. O. M. »Catharinae Reginac Bosnensi, Stephani Ducis sanfclti 
Sabbae Sorori, Et Glelnere Helene. et Domo Principis Stephani natae, Thomae 
Regis Bosnae Vxori. Quantum vixit Annorum LIHI Et obdormivit Romae 
Anno Domini MCCCCLXXVIII, die XXV. Octobrisb. Monumentum  ipsius 
soji positum« (D. Mandić, Acta Franciscana Hercegovinae I, Mostar 

i Ri 
o HABETVRIN ARA COELI ROMAE 
O" “Tu o e 
KRATAPHNH KPAAHYH BOCZNBCKOH 
CTHILANA, XEPYETA WCKETOTA CABE, 
WTIOPOfIA EAHNE HRDITE 4APA CTHIIZNA 
POENH 'TOMIILI RPZAJ BOCANbCROTA XENH 
KOA, XHKH TOIENH.N.H.A, 
HIPHMHNČ ŠPEMENAARTA TNA.V.Š.0.H. 


AHTO.N1.K.H E.fINH.ORTOBPI.CILIOMHNZRB, 
NE IIHBZOMB: ITOCTAKAFNB, 


Cc Atarini Chraglizi Bojanfćkoi [lipana cberzega Suetoza Save, fporođa Teline i 
chucbie zara Štipana roleni , Tbomafa Cbrazlia bo Kike. Cbolico xivi 
godini, LIIII i, griminu, u, Riminalita goipoinaj,MCCCCLXXVIII 
Na, XXV, Dni Ofčobra ,Spominacb gne, ifmom poflanuglien + 


C Atberina Rogine Bosnenfi, Stepbani Du Sančti Sabe, ex genere, Helene, 

€ DemoPrincipis Stepbani, mate . Tome Regi; Bofine Vori , Quantum 
vixeff mnoge, L ILIT4 Ef obit Rone, Amo Domini MCCCCLXXVI IL 
XXV. Die ORobris, Monamentum ipfins fariptispofitum + 


Polatims Rome friebat, M.D, XXXXV. 


Faksimil prvotnog natpisa na grobu kraljice Katarine, koji je objelodanio: 
Ivan Palotino 


propovijedali posjetiocima svoje crkve burnu povijest one kraljice, koja 
je ostavila glas dobre i svete žene i postala uzor kršćanskog življenja. 
Njezini pak sunarodnjaci već 5 stoljeća povremeno dolaze u crkvu Ara- 
coeli pred zemne ostatke kraljice Katarine, da iskažu svoju duboku oda- 
nost njezinomu mukotrpnom životu, ispunjenom sviješću kršćanske 
odgovornosti i kraljevske veličine. 

